Z á p i s n i c a

zo zasadnutia výboru pozemkového spoločenstva Urbár Stankovany,

konaného dňa 29.4. 2017

Prítomní podľa prezenčnej listiny

Program:

1. Návrh programu, určenie zapisovateľa
2. Kontrola uznesení
3. Správa účtovníka o stave účtu
4. Správa OLH o pestevných prácach
5. Žiadosti, diskusia, predloženie nových návrhov
6. Návrh na uznesenie
7. Záver

Zasadnutie výboru viedol Ján Karas. Privítal prítomných, konštatoval, že zasadnutie výboru je uznášaniaschopné.

1. Návrh programu, určenie zapisovateľa.

Predseda oboznámil prítomných s návrhom programu, ktorý bol aj schválený a určil Annu Brukovú za zapisovateľku.

1. Kontrola uznesení.

Predseda výboru konštatoval, že uznesenia zo zasadnutia výboru zo dňa 1. 4. 2017 boli splnené.

1. Správa účtovníka o stave účtu.

Nakoľko účtovníčka nebola prítomná na zasadnutí o stave účtu informoval Ján Karas. K 29.4. 2017 bolo v pokladni 225,65 € a na bežnom účte v Poštovej banka 162 116,00 €.

1. Správa OLH o pestevných prácach.

OLH informoval prítomných o pestevných prácach. Uviedol, že lokality v Havrane sa postupne zalesňujú, ostalo tam ešte 450 kusov sadeníc. V Dierovej sa zasadilo 900 kusov sadeníc, treba ešte dosadiť 1200ks.OLH navrhol zorganizovať brigádu na utorok 2.5., aby sa zalesňovanie v Dierovej dokončilo. V Korbelke treba počkať, kým p. Gasper pripraví porast na sadenie. Uviedol, že prišli aj objednané Feromóny. V ťažbe samovýroby palivového dreva treba doznačiť stromy pre Mariána a Jána Gašpera, nakoľko robia samovýrobu spolu. Taktiež treba doznačiť ťažbu aj pre Karola Buvalu ml. ,Mareka Buvalu, Máriu Kytasovú a Janu Kalinovú. Tiež robia samovýrobu spolu. Ďalej informoval ,že Anton Klenec si chce odobrať palivo v dĺžkach.

1. Žiadosti, diskusia, predloženie nových návrhov.

Predseda výboru informoval, že žiadosť na samovýrobu si podala Mária Tatárová, ťažbu bude robiť zať Peter Chomist. Ďalej informoval prítomných, že práce na prebierke v Havrane boli prerušené, nakoľko sa bolo treba venovať pestevným prácam. Predseda oznámil, že v utorok 2.5. v poraste 1341 v Havrane začne ťažba pomocou lanovky. Ťažbu bude robiť firma p. Záhradníka z Liesku. Práce by mali dokončiť do dvoch týždňov. Drevo zo skladu sa bude voziť na pílnicu. Po ťažbe sa zistí sortiment dreva a potom by sa mohli vybavovať žiadosti pre podielnikov. Upozornil na sťažnosť Jozefa Petreka, ohľadom znečistenia cesty.

Diskusia: Michal Belko tiež požiadal o odobratie paliva v dĺžkach. Alojz Gašper upozornil na to, že treba zabezpečiť bezpečnosť na lesných cestách pri prácach na samovýrobe dreva. Doporučil, aby sa to zabezpečilo pomocou pásky alebo tabule s upozornením. Vladimír Lacko sa informoval, či by za sadenie a prebierku mohla mi byť vyplatená záloha. Predseda výboru navrhol ohradiť zasadené stromčeky bielou páskou. Ide o ochranu proti kravám. Dodal, že sa treba informovať, kedy pôjdu kravy na pastvu. Ďalej upozornil, že treba presne určiť hranice nášho urbáru v katastri obce Žaškov. Je potrebné navštíviť kataster v Dolnom Kubíne a zistiť, kde sa nachádzajú aj ostatné plochy nášho urbáru a vyznačiť ich na mape. Ing. Peter Straka upozornil na Svetový deň vody. Viliam Čieško sa znovu zaujímal, prečo sa jemu drevo predáva drahšie, ako Poliakom.

1. Návrh na uznesenie

Predseda urbáru predložil návrh na uznesenie.

1. Predseda PS ukončil zasadnutie výboru a poďakoval prítomným.

V Stankovanoch 29. 4. 2017 zapísala Anna Bruková

Overovatelia: ..................................................

.................................................

U z n e s e n i e

Prijaté na zasadnutí výboru PS Urbár Stankovany

Dňa 29.4. 2017

Uznesenie č. 1 k bodu 1

Výbor PS súhlasí s návrhom programu a s menovaním zapisovateľky.

Uznesenie č. 2 k bodu 2

Predseda PS konštatoval, že uznesenia zo zasadnutia výboru 1.4. boli splnené.

Uznesenie č. 3 k bodu 3

Výbor PS berie na vedomie správu o stave účtu.

Uznesenie č. 4 k bodu 4

Výbor PS berie na vedomie správu OLH o pestevných prácach.

Uznesenie č. 5 k bodu 5

Výbor PS schvaľuje žiadosť Márie Tatárovej a berie na vedomie diskusné príspevky a nové návrhy, obsah ktorých je zaznamenaný v zápisnici zo zasadnutia.

V Stankovanoch 29. 4. 2017 Ján Karas

Predseda výboru PS

Prílohy: prezenčná listina